มีอาการผื่นขึ้ตามตัวอยู่4-5วันแล้วมีต่อมน้ำเหลือโตที่ใต้หูยาวถึงคอเรียงกัน3ลูกมีลูกหนึ่งอักเสพอยู่ทำให้มีอาการไข้ปวดหัวบ่อยๆทานยาคุณสั่ง1อาทิตย์ดีขึ้นแต่ก็กลับมาอักเสพอีกหลังยาหมด​ จากนั้นคุณแนะนำให้ผ่าตัดใหญ่รมยาเพื่อเอาออกมาตรวจทั้ง3ลูก​ คำถามคือมันเร็วไปไหมคะที่จะตัดสินใจผ่าออกทั้งหมดเพื่อนำไปตรวจ? ถ้าผ่าออกแล้วไม่มีต่อมน้ำเหลืองในส่วนนั้นแล้วจะมีผลข้างเคียงอย่างไรบ้างคะ?
สวัสดีค่ะ ต่อมน้ำเหลืองโตบริเวณใต้หูถึงคอ อาจเกิดจาก1. การติดเชื้อบริเวณใกล้เคียง เช่น มีทอนซิลอักเสบ คออักเสบ หูชั้นนอกอักเสบ มีฟันผุ เหงือกอักเสบ เป็นต้น2.เป็นไข้ออกผื่นจากไวรัสเอ็บสไตบาร์ (หรือโรค infectious mononucleosis) อาการคือมีไข้ ต่อมน้ำเหลืองโต มีเจ็บคอ มีฝ้าขาวในคอ ตับม้ามโต ตาเหลือง และมีผื่นที่ผิวหนัง3. ติดเชื้อวัณโรคที่ต่อมน้ำเหลือง มักมีไข้และเหงื่อออกมากลางคืน อาจมีเบื่ออาหาร น้ำหนักลด4.โรคแมวข่วน (cat scratch disease) เกิดจากการติดเชื้อแบคทีเรียชนิดหนึ่งที่อยู่ในต่อมน้ำลายแมว เนื่องจากแมวมักมีการเลียทั่วตัวรวมถึงเล็บ เล็บแมวจึงมีเชื้อแบคทีเรียนี้อยู่ หากโดนแมวข่วนตามแขน คอ หรือบ่อยๆ อาจเกิดการติดเชื้อได้ ทำให้มีไข้และต่อมน้ำเหลืองที่คอโต บางรายอาจมีคลื่นไส้ อาเจียน ปวดท้อง มีผื่น เยื่อบุตาอักเสบ5. มะเร็งของต่อมน้ำเหลือง หรือมะเร็งอวัยวะอื่น ที่กระจายมาที่ต่อมน้ำเหลืองหากได้ไปพบแพทย์ ทานยาครบแล้ว ต่อมน้ำเหลืองยังคงกลับมาอักเสบอีก ก็น่าจะต้องตรวจหาสาเหตุเพิ่มเติมต่อไป โดยแพทย์อาจเจาะเลือดตรวจเพิ่มเติม ส่วนการที่จะตัดต่อมน้ำเหลืองออกไปตรวจ หากแพทย์ตรวจหาสาเหตุจากการตรวจเลือดและตรวจร่างกายไม่พบ ก็จำเป็นต้องตัดต่อมน้ำเหลืองออกไปตรวจค่ะ ซึ่งก็มักจะให้การวินิจฉัยที่แน่นอนได้ จะได้รับการรักษาแต่เนิ่นๆ ดีกว่าปล่อยไว้ อาจยิ่งยากต่อการรักษาได้ค่ะ ส่วนในกรณีที่หากตัดออก แล้วไม่ใช่ต่อมน้ำเหลือง แสดงว่าก็ต้องเป็นก้อนเนื้องอกชนิดต่างๆ ซึ่งการตัดออก ก็จะทำให้ได้รับการวินิจฉัย ดังนั้น จึงไม่ได้ถือว่ามีผลเสียหรือผลข้างเคียงอะไรค่ะ